Világpremier! Fekete László is szerepel a musical-ben - fotókkal
Rendhagyó sajtótájékoztatót tartott szerdán a komáromi Magyar Lovas Színház. A társulat július 16-17-én világpremierre készül, akkor mutatják be a Koltay Gergely–Szűts István szerzőpáros által megálmodott Trója című rockoperát. A Csolnokon élő, a világ egyik legerősebb embere, Fekete László is szerepet kapott benne.
Az Igmándi-erőd kapujában látványos ízelítőt adtak a musicalből a színház lovasai és színészei: vágtát, fogathajtást, íjász-bemutatót.  A júniusi előadáson  parádés szereposztásban elevenedik meg a szemünk előtt az ókori görög történet. A főbb szerepekben Pintér Tibort, Vikidál Gyulát, Papadimitriu Athinát, Feke Pált, Janza Katát és Völner Esztert láthatjuk. Elkészült egy ókori görög kocsi másolata is, a biga hajtásáért Borsos Zoltán felel majd. A produkció színvonalát tovább növelik a Lezsák Levente által bemutatott kaszkadőr jelenetek, illetve Kassák Lajos és Fekete László szereplése is.

Mint azt Márkos Attila, a darab producere elmondta, az Igmándi-erőd kapuja kiválóan alkalmas a nagyszabású tömegjelenetek bemutatására, így a Trójában egyszerre 100 szereplő és 40 lovas lesz látható. Pintér Tibortól megtudtuk, hogy amikor látta a filmet, elhatározta, hogy ha egyszer lehetőség nyílik egy történelmi musical bemutatására, akkor az a Trója lesz, hiszen a történetnek örök érvényű üzenete van.
Hírkereső küldés Komárom